סוניק X

עונות 1–2

העלילה מתחילה כאשר בעת ניסיון להציל את קרים הארנבת מידי דוקטור אגמן - סוניק וחבריו משוגרים מפלנטת מוביוס לכדור הארץ ביחד עם אגמן ומוצאים עצמם במרכז העיר סטיישן סקוור (Station Square) פרט לאגמן אשר משוגר לאי. בכדור הארץ סוניק פוגש בחור צעיר בשם כריס תורנדייק אשר מארח את סוניק וחבריו בביתו. כעת על סוניק וחבריו למנוע מדוקטור אגמן ועוזריו מלהשתלט על כדור הארץ ועל יהלומי הכאוס. העונה השנייה מספרת את סיפורי המשחקים Sonic Adventure ,Sonic Adventure 2 ו-Sonic Battle, אך סיום העונה מספר על פער בין ממדי המחייב את סוניק וחבריו לחזור למוביוס.

עונה 3

עונה 3 היא בעלת סיפור עצמאי שלא מתקשר למשחקי סוניק הקיפוד. בעונה זו, סוניק נלחם ברובוט חייזר מסתורי בשם "האלון האפל" (Dark Oak). כאשר בידיו כל יהלומי הכאוס, סוניק לא מצליח להביס את האלון האפל ולכן, מפזר את יהלומי הכאוס ברחבי הייקום וחוזר למוביוס. באותו ערב, כשיש כוכבים נופלים, חבריו של סוניק מגלים את קוזמו, חייזרית בעלת מראה של צמח שבאה לחפש את סוניק הקיפוד, האחד שיכול לשלוט ביהלומי הכאוס, כדי שיוכל להביס את המטרקס, רובוטים חיזריים בהנהגת האלון האפל, המתכננים להוציא מכל כוכב בייקום, את ביצת הכוכב, שבלעדיה הכוכב לא יוכל להתקיים. כשמתגלה שסוניק פיזר את יהלומי הכאוס ברחבי הייקום, סוניק וחבריו יוצאים למצוא את יהלומי הכאוס ברחבי הייקום על הטייפון הכחול בעזרתו של כריס, שמצליח להגיע למוביוס. סוניק וחבריו גם מצילים את הכוכבים בהם נחתו, כגון הובידון, בו מגלים ששאדו הקיפוד השחור חזר לחיים, מרמולים ועוד. ביפן הפרקים של עונה זו מעולם לא שודרו בטלוויזיה, אך הופקו על ידי הסטודיו של סוניק X. הפרקים ביפנית נמצאים על דיסקים מסוג VCD, הכולל בו את הפרקים בסינית ויפנית וכתוביות רק בסינית.

דיבוב כללי

כפי שנאמר בתחילת הדף, הסדרה סוניק X דובבה לאנגלית על ידי החברה 4kids Entertainment. בניגוד לשאר האנימות שלה, היא לא שינתה את השמות של הדמויות, או מחקה פרקים וצבע עור, כי לא היה צורך בכך. 4kids גם שינתה את התסריט של הפרקים, אף על פי שהעלילה נשארה כפי שהיא.
בין שתי הגרסאות של הסדרה, ניתן לראות שינויים, כגון צנזור סצנות, משקאות אלכוהול ומחיקת מילים בשלטים (אפילו שחלק מהשלטים היו באנגלית ברורה, את השלטים ביפנית צנזרה TMS כששלחה ל-4kids את הפרקים), ותיקון כתיב לעיתים קרובות, כגון שינוי Hedgeheg ל - Hedgehog או Passward ל - Password. הסטודיו 4kids גם צנזר קללות, כגון סוניק שאומר שיט! בפרק 2 או Damn בפרק 69.
סצנות הכוללות יתר דרמה ואלימות נמחקו, אך גם סצנות חשובות מאוד מבחינת העלילה נמחקו.
כפי שהיא עושה ברוב האנימות שלה, 4kids משנה לגמרי את המוזיקה של הסדרה מסיבות לא ידועות, לדוגמה: בפרק 77, כשטיילס לא רוצה לירות בקוזמו, יש מוזיקה עצובה אך באנגלית, המוזיקה תואמת אך ורק לרגש של הסצנות, והיו בסצנה זאת גם סצנות אקשן. לפי המעריצים של סוניק, המוזיקה האנגלית נחשבת למעצבנת לעומת המוזיקה בגרסאות היפנית והצרפתית, שנחשבת למרגשת ולפעמים מגניבה. חלק מהמוזיקה בגרסאות היפנית והצרפתית הם מנגינות ממשחקי Sonic Adventure (בעיקר בעונה 3), ואפילו כסופר סוניק ושאדו מנצחים את Biolizard בפרק 38, שיר הנושא של Sonic Adventure 2 (השיר Live & Learn) מתנגן ברקע.
בגרסה היפנית ישנם מסכים שמציגים את שם הפרק ל-6 שניות, וכמו כן כרטיסי מידע שמסבירים מידע על הדמויות, כגון שם, מין, גובה, משקל ותחביבים, אך 4kids מחקה גם אותם (פעם אחת ד"ר אגמן שבר את הקיר הרביעי והופיע על כרטיס המידע של אג-מניה המחסל (ידוע גם כ- Eggsterminator או E-99 Egg Emperor ביפן), על מנת להפעילו, בגרסה של 4kids הרקע היה הרקע בסצנה הנורמלית). עוד משהו הוא סצנות "בפרק הבא" לאחר הקרדיטים, שמופיעים בגרסה היפנית, והמנחה שלהם הוא כריס. לקראת הסוף, שם הפרק הבא מופיע שם, כריס קורא אותו ואומר "Don't miss it!" באנגלית. בגרסה של 4kids אין זאת, ובמספר קטן של פרקים יש, אבל שונים מאוד ממה שבגרסה היפנית וגם לא מונחים על ידי כריס. לעיתים, סוניק היפני מדבר אנגלית, ולרוב אומר Thank You או No Way (משפטים נוספים לדוגמה הם Oh, what a great view בפרק 5, Please take us בפרק 51 וגם Good night, have a sweet dreams בפרק 78).
4kids השתמשה בסדרה בהרבה משחקי מילים, אך הגרסה המקורית משתמשת לעיתים בשבירת הקיר הרביעי. 4kids גם הפכה משהו חינוכי למשהו מצחיק יותר, בפרק 1 כשסוניק עמד על מכונית מרוץ שניסתה לתפוס אותו, הנהג אמר לו שילדים מסתכלים עליו הוא לא רוצה שהם יעשו כמוהו, וסוניק אומר בגרסה האנגלית שלילדים אסור להשתמש במכוניות מרוץ כדי לתפוס קיפודים (בגרסה היפנית, הוא אמר להם לא לעמוד על מכוניות שנוסעות).
כמובן ששירי הפתיחה והסיום שונים בין הגרסאות, אך זה יכול להיות בגלל זכויות יוצרים. אורך שיר הפתיחה שונה מדקה וחצי (אורך הפתיח והסיום הרגיל בגרסאות היפניות של אנימה) לחצי דקה. שיר הפתיחה SONIC DRIVE (יפן וצרפת, בוצע על ידי הירונובו קאגיאמה והידאקי טאקטורי/ קלוד וואלואה), שימש בכל הפרקים, בניגוד לשאר האנימות שבהן יש שני שירי פתיחה בין מספר פרקים. שירי הסיום היפנים הם Mi-Ra-I (יפן וצרפת, בוצע על ידי Run&Gun, פרקים 1–13, בשיר זה סוניק צופה באירועים מהפרק הנבחר), Hikaru Michi (יפן, צרפת, בוצע על ידי איה הירושיגה, פרקים 14–39 ועונה 3 (53-78), סצנה רומנטית של סוניק ואיימי (סוניק וצ'יז בפרק 39)), ו-T.O.P (יפן, צרפת, בוצע על ידי KP ו- URU, פרקים 40–52, מציג איך ציירו את סוניק בסדרה), בעוד ש - Hikaru Michi הוא הנפוץ מבין שירי הסיום בסדרה, ולעיתים משמש ברקע כשהפרק ארוך מידי (לדוגמה פרקים 26, 77 ו-78), הגרסה המלאה שלו גם התנגנה ברקע בגרסת ה-DVD של פרק 52. שיר הפתיחה והסיום האמריקאי הוא Gotta Go Fast בוצע על ידי נורמן ג'יי. גרוספלד, ג'וסף גאריטי וראסל ולאסקז), ואת מקומו בתור שיר הפתיחה באירופה ובישראל לוקח השיר "סוניק X" של ג'טיקס, בו זמרת אומרת את שם הסדרה מספר פעמים. איטליה היא המדינה היחידה שיש לה שיר פתיחה משלה, והוא "Sonic".
בגרסה הצרפתית אין שינויים משמעותיים, חוץ ממחיקת המילים בשירי הסיום. אולם הסדרה לא צונזרה כלל בצרפת, אך ניתן לראות הבדלי אנימציה בפרק 78 (תיקון רקעים או שינויים במשחקי אור וצל). זה נבע מכך שהסטודיו TMS עשה טעות ושלח לג'טיקס צרפת גרסת אב-טיפוס של הפרק האחרון במקום את הגרסה הסופית, שניתן לראות אותה בדיסק VCD הסיני, שפרקיו הועלו לאתר הסרטונים Dailymotion. עם זאת, השחקן הצרפתי של כריס משחק את סילבר הקיפוד במשחקים העכשוויים. שיר הפתיחה בעונה 3 הוא השיר "סוניק X" של ג'טיקס, אפילו שהגרסה היפנית ממשיכה להשתמש ב - Sonic Drive.
בארצות במזרח אסיה, כמו סין או דרום קוריאה, הסדרה דובבה ללא שום שינויים (כמו בצרפת, אך בניגוד אליה, דיבבו גם את שירי הפתיח והסיום במקום למחוק אותם).
בגרסה הישראלית כמובן, בשיר הפתיחה המילה Sonic X תורגמה לסוניק X.

היסטוריית הדיבוב של עונה 3

כפי שנאמר למעלה, ביפן גם ערוץ KIDS Station שידר את סוניק X, בין השנים 2004–2005, ממש לאחר שערוץ TV Tokyo סיים לשדר את העונה השנייה. משום מה, בקיץ 2005, KIDS Station היו אמורים לשדר ביפן את עונה 3, אך מסיבות לא ידועות, ביטלו את שידור הסדרה כליל. באתר מסוים, הייתה שמועה שסוניק X ייקבל עוד 26 פרקים, אך אף איש לא האמין לזה, עד שבאתר Yahoo! Auctions היפני, הועלו תסריטים ועיצובים של הדמויות, ואנשים החלו להאמין לזה. בשנת 2005, ג'טיקס צרפת הכריז שהוא ישדר את העונה השלישית, וכך היה. זמן קצר אחרי שהסדרה סיימה את השידור בצרפת, התגלו בסין דיסקים מסוג VCD של כל הפרקים, ביניהם עונה 3, והייתה אפשרות לבחור אם לראות ביפנית או בסינית (למעשה, הדיסקים האלו היו השחרור הרשמי של הסדרה בסין). זאת הייתה הדרך היחידה לראות את הפרקים ביפנית.